text: Flere og flere passagerer i Billund lufthavn
  01 december 2011 kl. 13.38
  Billund lufthavn på vej mod ny passagerrekord.
  I november måned havde Billund lufthavn 164.853 passagerer.
  Det er en stigning på 1,9 % i forhold til november 2010. 
  Indtil nu har lufthavnen haft 2.563.057 passagerer, hvilket er meget tæt på årsresultatet for 2010 - der iøvrigt var det hidtil bedste år i lufthavnens historie.
  Så allerede ved indgangen til december måned står det klart, at der igen i år bliver tale om en ny passagerrekord for lufthavnen. 
  I november måned benyttede 107.116 passagerer sig af udenrigsruterne, hvilket svarer til en fremgang på 4,2 %. 
  Top 5 listen for november måned ser således ud: 
  1. London
  2. Amsterdam
  3. Frankfurt
  4. Oslo
  5. Paris
  Chartertrafikken var i november måned på niveau med samme periode sidste år.
  I alt havde lufthavnen 45.295 chartergæster i november måned 2011.
  Spanien og Tyrkiet er stadig danskerne foretrukne rejsemål, og samtidig har den direkte forbindelse til Dansk Vestindien stadig god belægning.
  Top 5 listen over charterdestinationer ser således ud:
  1. Las Palmas
  2. Tenerife
  3. Hurghada
  4. Sharm el Sheik
  5. Antalya
  